Χάιντι Κράουτερ

Η Χάιντι Κράουτερ είναι Αγγλίδα υπέρμαχος των δικαιωμάτων των ατόμων με αναπηρία. Διεξάγει εκστρατεία με την ομάδα κατά των αμβλώσεων Don't Screen Us Out, η οποία αμφισβητεί τον νόμο του 1967 για τις αμβλώσεις, τον οποίο η ίδια η Κράουτερ θεωρεί ότι αποτελεί διάκριση εις βάρος των εμβρύων με αναπηρία.

 Βιογραφία 
Η Κράουτερ γεννήθηκε από την Λιζ και τον Στήβ Κράουτερ. Λίγο μετά την γέννησή της, οι γονείς της ανακάλυψαν ότι έπασχε από σύνδρομο Down. Η Κράουτερ είχε λευχαιμία, πνευμονία και νεφρική ανεπάρκεια. Λίγο μετά την γέννησή της υποβλήθηκε σε καρδιοχειρουργική επέμβαση. Έχει δύο μεγαλύτερους αδερφούς και μια μικρότερη αδερφή. Σε ηλικία 16 ετών, η Κράουτερ έπεσε θύμα διαδικτυακού εκφοβισμού και παρενόχλησης σχετικά με το σύνδρομο Down.

 Καριέρα 
Η Κράουτερ εργάζεται σε ένα κομμωτήριο στο Κόβεντρι, όπου διαχειρίζεται τους λογαριασμούς του στα μέσα κοινωνικής δικτύωσης, και εργάζεται με παιδιά.

Η Κράουτερ συμμετέχει στην εκστρατεία Don't Screen Us Out. Προσέφυγε κατά του Υπουργείου Υγείας και Κοινωνικής Φροντίδας, υποστηρίζοντας ότι ο νόμος περί αμβλώσεων του 1967 συνιστά διάκριση καθώς επιτρέπει την άμβλωση εμβρύων με σύνδρομο Down και άλλες διαγνώσεις μέχρι τη στιγμή της γέννησης. Τον Σεπτέμβριο 2021 η υπόθεση απορρίφθηκε από τους δικαστές. Ωστόσο τον Μάρτιο 2022 δόθηκε άδεια στην Κράουτερ να ασκήσει έφεση κατά της απόφασης για περιορισμένους λόγους.

Τον Δεκέμβριο 2022 η Κράουτερ τιμήθηκε ως μία από τις 100 Σημαντικότερες Γυναίκες από το BBC.

 Προσωπική ζωή 
Η Κράουτερ είναι Χριστιανή. Συνάντησε τον σύζυγό της, τον Τζέιμς Κάρτερ, το 2017 μέσω διαδικτύου. Αρραβωνιάστηκαν το 2018. Το 2020 η Κράουτερ παντρεύτηκε τον Κάρτερ στην Hillfields Church στο Κόβεντρι.

Παραπομπές

Εξωτερικοί σύνδεσμοι



Κατηγορία:Άγγλοι ακτιβιστές